یونانیستان مطبوعاتینا موصاحیبه‌سینده موختلیف مؤوضوع لارا، خصوصیله آلبانیانین تورکیه و یونانیستانلا موناسیبت‌لرینه توخونان ادی راما دئییب ...
آلبانیانین باش ناظیری ادی راما جمهور باشقانی رجب طیب اردوغانلا ایستراتژی طرفداش‌لیق موقاویله‌سیندن دانیشیب.
یونانیستان مطبوعاتینا موصاحیبه‌سینده موختلیف مؤوضوع لارا، خصوصیله آلبانیانین تورکیه و یونانیستانلا موناسیبت‌لرینه توخونان ادی راما دئییب: "جمهور باشقانی رجب طیب اردوغانلا ایستراتئژی اورتاق‌لیق موقاویله‌میز وار. اما پرزیدنت اردوغان و یونانیستانین باش ناظیری کیریاکوس میتسوتاکیس، یونانیستان و تورکیه آراسیندا سئچیم ائتمک فیکرینده دئییلیک. ایکی‌سینی ده سئویریک. پروبلئم اولماما‌لی‌دیر.
آلبانیا و یونانیستان آراسیندا دنیز حقوق‌لاری وار. پرزیدنت اردوغان بو باره‌ده هئچ واخت و هله نه باش وئردیگینی سوروشماییب. موباریزه‌سینی داوام ائتدیرمک اوچون اونون آلبانیایا احتیاجی یوخ‌دور.
رجب طیب اردوغانین یونان دوشمنی دئییل. سیز بونو چوخ یاخشی بیلیرسینیز کی، او، باش ناظیر اولارکن بئله قیبریس مسئله‌سینده راضیلیغا گلمه‌یه جسارت گؤسترمیش بیر شخص‌دیر. یادینیزدا‌دیرسا، بو اردوغانین تورکیه‌-ده‌کی کاریئری اوچون چوخ تهلوکه‌لی بیر شئی ایدی، اما او، بونو ائتدی.
یونانیستانین اوزلشدیگی آغیر بحران زامانی پرزیدنت اردوغان بو وضعیت‌دن ایستیفاده ائدیب داها دا گرگینلشدیرمه‌دی. حالبوکی او، یونانیستانی محو ائتمک ایستسیدی و یا یونانیستانی محو ائتمک نیتینده اولسایدی، بوندان ایستیفاده ائدردی.
قاچقین بحرانیندان ایستیفاده ائده‌رک وضعیتی داها دا آغری‌لی حالا گتیره بیلردی، اما ائتمه‌دی. دوغرودان دا، من اردوغانی یونانیستان و یونان خالقینا قارشی پیس اولان بیر آدام کیمی گؤرمدیم".
